Jun 03,2015
భెల్‌కు రూ.18000 కోట్ల భారీ ఆర్డరు
న్యూఢిల్లీ: తెలంగాణ రాష్ట్ర విద్యుదుత్పత్తి కార్పొరేషన్‌ (టీఎస్‌ జెన్‌కో) నుంచి తాము రూ.17,950 కోట్ల విలువైన పనులను చేజిక్కించుకున్నట్లు 'భారత్‌ హెవి ఎలక్ట్రికల్స్‌ లిమిటెడ్‌' (భెల్‌) మంగళవారం తెలిపింది. సంస్థకు సంబంధించి ఇంత పెద్ద సింగిల్‌ ఆర్డరు లభించడం చరిత్రలో ఇదే మొదటి సారి అని సంస్థ తమ ప్రకటనలో వెల్లడించింది. యాదాద్రి వద్ద దాదాపు 4000 మెగావాట్ల ఉత్పత్తి సామర్థ్యం కలిగిన (800 మెగావాట్ల సామర్థ్యం కలిగిన ఐదు యూనిట్ల) సూపర్‌ క్రిటికల్‌ పవర్‌ ప్రాజెక్టు ఏర్పాటునకు సంబంధించినపనులను భెల్‌ చేజిక్కించుకున్నట్లు సంస్థ వివరించింది. భారత యంత్ర పరికరాల రంగంలో కుదిరిన భారీ ఒప్పందాలలో ఇదీ ఒకటని సంస్థ వెల్లడించింది. నల్లగొండ జిల్లా దామచర్లలో యాదాద్రి పేరున నిర్మిస్తున్న ఈ థర్మల్‌ పవర్‌ ప్రాజెక్టును ఇంజినీరింగ్‌, సేకరణ, నిర్మాణం ప్రాతిపదికన నిర్మించేందుకు గాను టీఎస్‌ జెన్‌కోతో ఒప్పందం కుదిరినట్లు సంస్థ వెల్లడించింది.
మీ స్నేహితులకు రికమెండ్ చెయ్యండి